ຍູ້ແຮງການຮ່ຳຮຽນ ແລະ ປະຕິບັດຕາມແນວຄິດ, ຄຸນສົມບັດ, ແບບແຜນການດຳລົງຊີວິດ ໂຮ່ຈີມິນ
(VOVWORLD) - ເຊົ້າວັນທີ 16 ພຶດສະພາ, ຄະນະເລຂາສູນກາງພັກກອມມູນິດ ຫວຽດນາມ ຈັດຕັ້ງກອງປະຊຸມທົ່ວປະເທດສະຫລຸບ 2 ປີແຫ່ງການປະຕິບັດຄຳສັ່ງເລກທີ 05 ຂອງກົມການເມືອງຊຸດທີ 12 ກ່ຽວກັບການຍູ້ແຮງການຮ່ຳຮຽນ ແລະ ປະຕິບັດຕາມແນວຄິດ, ຄຸນສົມບັດ, ແບບແຜນການດຳລົງຊີວິດ ໂຮ່ຈີມິນ.
ທ່ານ ຫວໍວັນເຖືອງ ຫົວໜ້າຄະນະໂຄສະນາສຶກສາສູນກາງພັກໃຫ້ຮູ້ວ່າ: ປະຕິບັດຄຳສັ່ງເລກທີ 05, ບັນດາຫົວໜ່ວຍ, ທ້ອງຖິ່ນໄດ້ຕິດພັນກັບການປະຕິບັດການປະຕິຮູບດ້ານບໍລິຫານ, ປັບປຸງວິຖີຊີວິດ, ແບບແຜນການເຮັດວຽກຂອງພະນັກງານ, ສະມາຊິກພັກ, ພ້ອມທັງ ນັບມື້ນັບມີບັນດາຮູບແບບ, ວິທີເຮັດທີ່ດີ ຊຶ່ງບັນດາທ້ອງຖິ່ນ, ຫົວໜ່ວຍສະຫລຸບທອດຖອນມາໄດ້ບົດຮຽນ ເພື່ອທະວີຄູນ.
ກ່າວຄຳເຫັນທີ່ກອງປະຊຸມ, ທ່ານ ເຈີ່ນກວກເວື້ອງ ຜູ້ປະຈຳການຄະນະເລຂາສູນກາງພັກກອມມູນິດ ຫວຽດນາມ ສະເໜີວ່າ: ການປະຕິບັດຄຳສັ່ງເລກທີ 05 ຄວນສືບຕໍ່ຊາບຊຶມຢ່າງເລິກເຊິ່ງ, ກ່ຽວກັບຄວາມສຳຄັນ, ຄວາມໝາຍແທດຈິງຍາວນານຂອງການຮ່ຳຮຽນ ແລະ ປະຕິບັດຕາມແນວຄິດ, ຄຸນສົມບັດ, ແບບແຜນການດຳລົງຊີວິດປະທານ ໂຮ່ຈີມິນ ສຳລັບວຽກງານກໍ່ສ້າງພັກ, ກໍ່ສ້າງລະບົບການເມືອງ.